
Da li se smije donositi salavat i na druge ljude koji nisu Allahovi poslanici?


* 
* 
* 
* 
* 
* 
* 

 
Da li se smije donositi salavat i na druge ljude koji nisu Allahovi poslanici?

1- Dozvoljeno je na čovjeka donijeti salavat onda kada postoji neki povod, kao što je to slučaj kada čovjek udijeli sadaku, jer je Allah, dž. š., rekao Muhammedu, ﷺ.: “…i pomoli se za njih…“ (donosi na njih salavat). (At-Tawba, 103)


2- Dozvoljeno je donijeti salavat na čovjeka i bez nekog povoda ukoliko to ne postane striktno ***[pravilo](https://pitajucene.com/search/pravilo/questions/ "Pretraži pitanja o pravilima")*** za određenu osobu.


3- To ne bi bilo dozvoljeno činiti bez ikakvoga povoda ukoliko bi to postalo pravilo za određenu osobu, tako da kad god se ona spomene, da se na nju donosi salavat.


4- Nije dozvoljeno donijeti salavat na čovjeka onda kada postoji bojazan da bi neki mogli pomisliti kako se radi o Božijem poslaniku.


5- Dozvoljeno je donijeti salavat na one koji nisu poslanici i onda kada se oni spominju uz Poslanika, ﷺ., kao što je slučaj sa njegovom časnom porodicom: Allahumme salli ‘ala Muhammed ve ‘ala ali Muhammed (Allahu moj, smiluj se Muhammedu i njegovoj porodici).


Iz fetvi i predavanja šejha Muhammeda ibn Saliha el-Usejmina


